Zaključci sa 2. sjednice NVa- 30.09.2025.

Dnevni red:
1. Usvajanje zapisnika sa 1. sjednice nastavničkog vijeća održane 5. rujna 2025. godine, 
2. Prijedlog Godišnjeg plana i programa za školsku  2025./2026. godinu,
3. Prijedlog Školskog kurikuluma za školsku 2025./2026. godinu,
4. Međunarodno natjecanje „Gatus 2025“- informacija,
5. Programi stažiranja za nastavnike pripravnike,
6. Molbe učenika,
7. Razno.

Točka 1)
Otvorila se rasprava glede teksta zapisnika 1. sjednice Nastavničkog vijeća održane 5. rujna 2025. godine. Nakon što je utvrđeno kako primjedbi i nadopuna nema, ravnateljica  je isti dala na glasovanje. Tekst zapisnika je jednoglasno usvojen.

Točka 2)
Ravnateljica iščitava Prijedlog Godišnjeg plana i programa rada za školsku 2025./2026. godinu. Plan i program se daje na glasovanje te se jednoglasno usvaja. Isti će se dostaviti Školskom odboru na konačno usvajanje.

Točka 3) 
Ravnateljica iščitava Prijedlog Školskog kurikuluma za školsku 2025./2026. godinu. Kurikulum se daje na glasovanje te se jednoglasno usvaja. Isti će se dostaviti Školskom odboru na konačno usvajanje.

Točka 4)
Ravnateljica daje informaciju vezanu za 13. međunarodno natjecanje Gatus koje će se održati u Baru, Crna Gora,  od 05. listopada do 10. listopada 2025. godine. 

Točka 5)
Pedagoginja J.B.A. obavještava Nastavničko vijeće o programima stažiranja za nastavnike pripravnike kojima stažiranje počinje od 01.09.2025. godine i traje do 31. 08. 2026. godine. Nastavnici P.O. mentorica je nastavnica I.N.C. iz Osnovne škole Zamet, nastavnici L.K. mentorica je nastavnica M.Š., nastavnici A.D. mentorica je nastavnica K.G. i nastavnici S.V. mentorica je nastavnica B.B. Nastavnici A.V. program stažiranja kreće od 04.09.2025. godine i traje do 03.09.2026.godine. Mentor nastavnici je nastavnik A.M.

Točka 6)
Majka učenika 2.3 razreda N.Š. upućuje zamolbu Nastavničkom vijeću da mu se omogući odlazak sa 6. i 7. sata u večernjim satima radi problema sa autobusnim linijama. Molba se jednoglasno prihvaća uz napomenu da će učenik, ukoliko bude usmeno ispitivanje ili ispit taj dan, prisustvovati nastavi. 

Majka učenice 2.3 razreda J.T. moli da se učenici u popodnevnoj smjeni dozvoli odlazak sa zadnjeg sata radi problema sa prijevozom (Malinska, otok Krk). Molba se  jednoglasno prihvaća.

Majka učenice D.G. (4.1 razred) upućuje zamolbu Nastavničkom vijeću da se učenici dozvoli trotjedno izbivanje s nastave radi obiteljskog putovanja u inozemstvo. Molba se jednoglasno prihvaća.

Majka učenika A.B. šalje zamolbu Nastavničkom vijeću za premještaj učenika iz Strojarske škole za industrijska i obrtnička zanimanja Rijeci u Ugostiteljsku školu Opatija za zanimanje kuhar. Molba učenika se jednoglasno prihvaća te se učenik upisuje u razredni odjel 1.3 od srijede 01. listopada 2025. godine.

Majka učenice C.G. iz Labina upućuje zamolbu Nastavničkom vijeću za premještaj učenice u drugi razred iz smjera kuhar u smjer slastičar. Molba učenice se jednoglasno prihvaća te se učenica upisuje u razredni odjel 2.2, smjer slastičar no ista je nakon sjednice uputila e-mail školi sa napomenom da učenica zbog novonastalih okolnosti ipak odustaje od premještaja te da povlači zamolbu za upis. 

Ad 7)
Ravnateljica ukazuje nastavnicima na nered koji učenici ostavljaju iza sebe nakon nastave. Moli nastavnike da podsjete učenike da su u školi i da počiste ispod klupa i da smeće bace u koš za smeće.

Ravnateljica govori nastavnicima da ne puštaju učenike na toalet za vrijeme nastave, a osobito ne u paru ili u grupama.

Ravnateljica odobrava da se učenicima 1.2 razreda podijele kazne radi uništavanja imovine ispred wc-a (učionica 7 i 8) u zgradi u Kumičićevoj. 

Ravnateljica informira Nastavničko vijeće o ponudi koju smo dobili iz MultiSporta te moli zainteresirane djelatnike da joj se jave kako bi na vrijeme iskoristili promotivnu akcijsku ponudu.

Ravnateljica zahvaljuje profesorici I.Š. i voditeljici računovodstva G.V.-G. na odličnom vođenju  Učeničkog servisa.

Ravnateljica informira da će se iduće godine Potvrde o provedbi učenja temeljenog na radu formirati na način da će mentor umjesto ocjene upisati odrađeno (sukladno zadanom broju sati).

Ravnateljica obavještava Nastavničko vijeće da je 17. listopada Dan škole – nenastavni dan i moli nastavnike aktiva hrvatskog jezika, knjižničarku i sve zainteresirane razrednike da naprave prigodne radionice i aktivnosti s učenicima kako bi svečano uveličali naš dan.

		
									



